Termékek és szolgáltatások 2012-ben (2011)

Tanfolyamok, szemináriumok és konferenciák Az Akadémia összesen 82 (88) osztálytermi tanfolyamot, szemináriumot és konferenciát szervezett. A tevékenységértékelések feldolgozása alapján elmondható, hogy továbbra is nagy az általános elégedettség az Akadémia tevékenységeivel és annak tanulmányi eredményeivel: 93 % (93 %). A CEPOL 33 (37) ország (uniós tagországok és harmadik országok) és 27 uniós és nemzetközi szerv bűnüldöző tisztviselőit hozta össze, 2 098-at (2 043) résztvevőként, 772-et (784) pedig oktatóként. A látogatottsági fok (látogatók/ rendelkezésre álló helyek száma) jelentősen megnőtt, 96 % (80 %) volt, ami a CEPOL-képzések iránti megnövekedett igényt mutatja. Az Akadémia maga 15 (17) hálózattámogató eseményt szervezett, és 2013 vonatkozásában elindított egy támogatási szerződésre vonatkozó kérelmi eljárást. Egyetlen tevékenységet sem halasztottak a következő naptári évre. Külső kapcsolatok Külpolitika: A CEPOL folytatja gyümölcsöző együttműködését stratégiai partnereivel, a partnerügynökségekkel és uniós partnerintézményekkel, köztük az EKSZ-szel, és egyértelművé vált, hogy mára a CEPOL az uniós rendőri missziókban részt vevő rendőrök számára tartott képzések egyik legfontosabb szolgáltatója. 2012-ben a CEPOL sikeres tárgyalást folyatott, és megállapodást kötött Moldovával és Albániával. Képzési kézikönyvek és (közös) tantervek kidolgozása 2012-ben az Európai Unió Kiadóhivatala megszerkesztette a SIRENE-képzés oktatói kézikönyvét és megküldte azt a SIRENE Képzési Bizottságnak és az Európai Unió Tanácsa Főtitkárságának. A SIRENE-képzés oktatói kézikönyvét a SIRENE oktatók gyakran alkalmazták képzési tevékenységeik során. Támogatási szerződés alapján négy közös tantervet átdolgoztak, egyet pedig kidolgoztak: Családon belüli erőszak, pénzmosás, rendőri etika és korrupciómegelőzés, emberkereskedelem (átdolgozás), polgári válságkezelés (kidolgozás). Az Europol közös tantervét az Europol a CEPOL segítségével dolgozta át az egyetértési megállapodással összhangban (1/2007/GB, 4. cikk). (0 CCa, 1 oktatási kézikönyv 2011-ben). Rendészettudomány A 2012-es CEPOL európai rendészettudományi konferencia intenzív előkészítési munkáit követően a „Rendészettudomány Európában: projekt, előrehaladás és tervek” esemény 120, uniós tagállamokból és más országokból érkező résztvevővel sikeresnek bizonyult. A CEPOL a Rendészettudományi Hírlevél egy új számát tette közzé honlapján. A folyamatosan gyarapodó e-Könyvtár a rendészeti szaktudás tárházát nyújtja a regisztrált e-Net-használók számára. Európai rendőri csereprogram A CEPOL európai rendőr csereprogram 2012 a következőkből áll: — magas rangú rendőrtisztek és oktatók, — parancsnokok, — tanulmányutak az Europolhoz, a Frontexhez, az EMCDDA-hoz és az OLAF-hoz, — közös tanulmányutak az Europolhoz és az Eurojusthoz az európai szomszédságpolitika keleti partnerei, Törökország és a nyugat-balkáni országok számára. A program a stockholmi program prioritásaiból, az uniós szakpolitikai ciklusból, valamint tagállami kérdésekből kiemelt témaköröket ölelt fel. A cserelátogatásokra kétoldalú alapon került sor, ezek legfeljebb 12 naptári napig és legalább 5 munkanapig tartottak. A fent említett szervezetekhez 3-5 napos tanulmányutakat szerveztek. A közös tanulmányutakat kimondottan a nyugat-balkáni országok, Törökország, valamint az európai szomszédságpolitika keleti partnerségéhez tartozó országok számára szervezték. A következő országok küldtek képviselőket ezekre a tanulmányutakra: Albánia, Örményország, Macedónia Volt Jugoszláv Köztársaság, Moldova, Montenegró, Szerbia és Törökország. A csereprogram 25 tagország és a fenti országok összesen 293 (292) résztvevőjével zajlott. A program kb. 800 000 eurós költségvetését a CEPOL állta. Elektronikus hálózat (e-Net) Az Akadémia elektronikus hálózatát 263 450 (109 000) egyéni látogató tekintette meg, a regisztrált felhasználók száma pedig 2012 végén 13 189 (9 283) volt (a 2011. év végi számadathoz képest ez 42 %-os növekedés.) Az e-Net vezetők országos találkozójára decemberben került sor. A CEPOL tanulásmenedzsment-rendszere (Learning Management System) nemcsak a CEPOL hagyományos tevékenységeiben bizonyult rendkívül sikeres segédeszköznek, hanem egyúttal információcserére alkalmas platformot is teremtett a CEPOL hálózata számára. Nyílt platformokat is rendelkezésre bocsátottak, ahol a hálózati tanulás keretében a gyakorlásban részt vevő közösségek az online technológia könnyű használata révén tanulhatnak egymástól és egymással. E-tanulás 2012-ben az Akadémia 4 (5) e-tanulási modult fejlesztett ki a következő témákról: közös nyomozócsoportok, lisszaboni szerződés, SIRENE és emberkereskedelem. A modulok bárhol és bármikor felhasználhatóak bűnüldöző szervek tagjainak szakmai továbbképzésére, és felhasználhatóak az élethosszig tartó tanulásban, illetve az önképzésben is. A 2012. január 1-je és 6-a közötti időszakban összesen 1 961 (1 765) egyéni felhasználó regisztrált az internetes tanulási modulokra. 2012. december 31-ig 21 (18) CEPOL internetes szemináriumot rendeztek mind rendőrségi, mind rendőroktatási és -képzési témákban, amelyeken 1 310-en vettek részt. További 9 internetes szemináriumot rendeztek a CEPOL és a tagországok eseti igényei alapján, ezeken további 357 fő vett rész, s ezzel 2012-ben a CEPOL internetes szemináriumain 1 667-en (398) vettek részt.